17/12/2014 | Administración LocalMunicipal
Cambre
Notificación expediente de orde de execución nº 21/25/11

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 2356/2014, de data 07/11/2014, en relación co expediente de orde de execución número 21/25/11 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro.- Executar subsidiariamente os traballos necesarios para a corrección das seguintes deficiencias detectadas na finca sita en Os Campóns, Sigrás, con referencia catastral 15017A007001330000ME: - desbroce da maleza existente; - tala das árbores existentes que estean situados a menos de 50 metros da vivenda sita en Os Campóns, 4-A, necesarias para que a distancia entre os troncos das que se conserven sexa igual ou superior a 7 metros; - poda das árbores existentes na dita finca que estean en contacto coa liña de alumeado público; ao ter transcorrido o prazo concedido aos interesados para a súa realización sen que os mesmos se levaran a cabo; de acordo co disposto polo artigo 199.4 da Lei 9/2002 de ordenación urbanística e protección do medio rural de Galicia e 95 e seguintes da Lei 30/92 de 26 de novembro, que establecen que en caso de incumprimento da orde de execución de obras, a Administración Municipal procederá á execución subsidiaria da mesma ou á execución forzosa mediante a imposición de multas coercitivas de 300 a 6000 euros, reiterables ata lograr a execución das obras ordenadas. Segundo.- Dar conta ao xefe da Sección de Servizos a fin de que teñan previstos todos os elementos persoais e materiais necesarios para poder levar a cabo o ordeado e vixiar a súa correcta execución. Terceiro.- Requerir aos herdeiros de Iluminada Maria Millanes Osahon, con DNI XXXXXXXXX, para que, con carácter cautelar, ingresen a cantidade na que se presupostan os traballos a realizar, que ascende a 2.891,90 euros, IVE engadido, advertíndolle de que no caso de que non leve a efecto o dito ingreso, se iniciarán os trámites do procedemento recaudatorio en vía executiva, de acordo co disposto nos artigo 98 da lei 30/1992, do 26 de novembro, de réxime xurídico das administracións públicas e do procedemento administrativo común. O ingreso en período voluntario deberá realizarse na Tesorería Municipal no seguintes prazos: se a notificación se practica entre os días 1 e 15 de cada mes, dende a data da notificación ata o día 5 do mes seguinte ou o inmediato hábil posterior, e se a notificación se practica entre os días 16 e o último de cada mes, den de a data da notificación ata o día 20 do mes seguinte ou o inmediato hábil posterior. Advírtese ó infractor que en caso de non face-lo ingreso no prazo sinalado, procederase ó seu cobro pola vía executiva cun recargo do 20 %. Cuarto.- Dar traslado desta resolución aos departamentos municipais de Intervención e Tesourería aos efectos oportunos. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro recurso que estime procedente. Cambre, 3 de decembro de 2014 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz